กฎกระทรวงให้ใช้บังคับผังเมืองรวมจังหวัดระยอง(ฉบับที่ ๒)พ.ศ. ๒๕๖๑[๑] อาศัยอำนาจตามความในมาตรา ๕ แห่งพระราชบัญญัติการผังเมือง พ.ศ. ๒๕๑๘ และมาตรา๒๖ วรรคหนึ่ง และมาตรา ๒๖/๑ แห่งพระราชบัญญัติการผังเมือง พ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติการผังเมือง(ฉบับที่ ๔) พ.ศ. ๒๕๕๘ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ให้ยกเลิกความในข้อ ๑๑แห่งกฎกระทรวงให้ใช้บังคับผังเมืองรวมจังหวัดระยอง พ.ศ. ๒๕๖๐ และให้ใช้ความต่อไปนี้แทนข้อ ๑๑ ที่ดินประเภทอนุรักษ์ชนบทและเกษตรกรรมยกเว้นที่ดินในบริเวณตามวรรคสาม ให้ใช้ประโยชน์ที่ดินเพื่อเกษตรกรรมหรือเกี่ยวข้องกับเกษตรกรรมสถาบันการศึกษา สถาบันศาสนา สถาบันราชการ การสาธารณูปโภคและสาธารณูปการและการอนุรักษ์และรักษาสภาพสิ่งแวดล้อมสาหรับการใช้ประโยชน์ที่ดินเพื่อกิจการอื่นให้ดาเนินการหรือประกอบกิจการได้ในอาคารที่ไม่ใช่อาคารขนาดใหญ่ที่ดินประเภทนี้ ยกเว้นที่ดินในบริเวณตามวรรคสามห้ามใช้ประโยชน์ที่ดินเพื่อกิจการตามที่กำหนด ดังต่อไปนี้(๑)โรงงานตามกฎหมายว่าด้วยโรงงานตามประเภท ชนิด และจำพวกท้ายกฎกระทรวงนี้ เว้นแต่โรงงานตามประกาศกระทรวงอุตสาหกรรม เรื่อง กำหนดประเภทและชนิดของโรงงานอุตสาหกรรมที่ใช้วัตถุดิบจากผลิตผลการเกษตรลงวันที่ ๑๓ ตุลาคม พ.ศ. ๒๕๔๐(๒)การประกอบกิจการที่ใช้ถ่านหินเป็นเชื้อเพลิงในการเผาไหม้ไม่ว่าจะเป็นเชื้อเพลิงหลักหรือเชื้อเพลิงรอง(๓) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๔) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๕) จัดสรรที่ดินเพื่อประกอบอุตสาหกรรม(๖) จัดสรรที่ดินเพื่อประกอบพาณิชยกรรม(๗) จัดสรรที่ดินเพื่อการอยู่อาศัย(๘) สถานที่เก็บวัตถุไวไฟ วัตถุระเบิดได้ วัตถุมีพิษหรือวัตถุกัมมันตรังสี(๙) สวนสนุก(๑๐) สนามแข่งรถ(๑๑) สนามกอล์ฟ(๑๒) กำจัดวัตถุอันตรายตามกฎหมายว่าด้วยวัตถุอันตรายที่ดินประเภทนี้ ในบริเวณหมายเลข ๕.๒เฉพาะบริเวณเขตส่งเสริมเศรษฐกิจพิเศษซึ่งเป็นเขตนวัตกรรมระเบียงเศรษฐกิจพิเศษภาคตะวันออกตามประกาศคณะกรรมการนโยบายการพัฒนาระเบียงเศรษฐกิจพิเศษภาคตะวันออกเรื่อง กำหนดเขตส่งเสริม : เขตนวัตกรรมระเบียงเศรษฐกิจพิเศษภาคตะวันออก ลงวันที่๑๓ กุมภาพันธ์ พ.ศ. ๒๕๖๑ ให้ใช้ประโยชน์ที่ดินเพื่อการอยู่อาศัยพาณิชยกรรมอุตสาหกรรม เกษตรกรรม สถาบันการศึกษา สถาบันศาสนา สถาบันราชการ การสาธารณูปโภคและสาธารณูปการกิจการวิจัยและพัฒนา และกิจการอื่น ซึ่งเกี่ยวข้องกับอุตสาหกรรมเป้าหมายพิเศษในเขตส่งเสริมเศรษฐกิจพิเศษดังกล่าวเท่านั้นและห้ามใช้ประโยชน์ที่ดินเพื่อกิจการตามที่กำหนด ดังต่อไปนี้(๑)การประกอบกิจการที่ใช้ถ่านหินเป็นเชื้อเพลิงในการเผาไหม้ไม่ว่าจะเป็นเชื้อเพลิงหลักหรือเชื้อเพลิงรองเว้นแต่เป็นการดาเนินการเพื่อการวิจัยและพัฒนา(๒) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๓) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุและสถานที่บรรจุก๊าซปิโตรเลียมเหลวประเภทห้องบรรจุ ตามกฎหมายว่าด้วยการควบคุมน้ำมันเชื้อเพลิง(๔) จัดสรรที่ดินเพื่อประกอบอุตสาหกรรม(๕) สถานที่เก็บวัตถุไวไฟ วัตถุระเบิดได้ วัตถุมีพิษหรือวัตถุกัมมันตรังสี เว้นแต่เป็นการดำเนินการเพื่อการวิจัยและพัฒนา(๖) กำจัดวัตถุอันตรายตามกฎหมายว่าด้วยวัตถุอันตรายเว้นแต่เป็นการดำเนินการเพื่อการวิจัยและพัฒนาการใช้ประโยชน์ที่ดินริมทางหลวงแผ่นดินหมายเลข ๓๔๔และทางหลวงแผ่นดินหมายเลข ๓๑๓๘ ให้มีที่ว่างตามแนวขนานริมเขตทางไม่น้อยกว่า ๑๕เมตรการใช้ประโยชน์ที่ดินริมฝั่งแม่น้ำ ลำคลอง หรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของแม่น้ำ ลำคลอง หรือแหล่งน้ำสาธารณะไม่น้อยกว่า๖ เมตร เว้นแต่เป็นการก่อสร้างเพื่อการคมนาคมและขนส่งทางน้ำหรือการสาธารณูปโภคให้ไว้ ณ วันที่ ๗ สิงหาคม พ.ศ. ๒๕๖๑พลเอก อนุพงษ์ เผ่าจินดารัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้คือ โดยที่เป็นการสมควรแก้ไขเพิ่มเติมข้อกำหนดการใช้ประโยชน์ที่ดินตามกฎกระทรวงให้ใช้บังคับผังเมืองรวมจังหวัดระยองพ.ศ. ๒๕๖๐ ในที่ดินประเภทอนุรักษ์ชนบทและเกษตรกรรมในพื้นที่บางส่วนของบริเวณหมายเลข ๕.๒ ให้สามารถใช้ประโยชน์ที่ดินเพื่อการพัฒนาในเขตส่งเสริมเศรษฐกิจพิเศษซึ่งเป็นเขตนวัตกรรมระเบียงเศรษฐกิจพิเศษภาคตะวันออก จึงจำเป็นต้องออกกฎกระทรวงนี้พัชรภรณ์/จัดทำ๖ธันวาคม ๒๕๖๑[๑] ราชกิจจานุเบกษา เล่ม ๑๓๕/ตอนที่๖๐ ก/หน้า ๓/๑๖ สิงหาคม ๒๕๖๑